2016. gada 10. augustā Rīkojums Nr  436

Rīgā (prot. Nr. 39  17. §)

**Par valsts nekustamā īpašuma Ķīšezera ielā 27A, Rīgā, nodošanu Aizsardzības ministrijas valdījumā**

1. Iekšlietu ministrijai nodot Aizsardzības ministrijas valdījumā valsts nekustamo īpašumu (nekustamā īpašuma kadastra Nr. 0100 085 0232) – zemes vienību (zemes vienības kadastra apzīmējums 0100 085 0232) 12165 m2 platībā, divas garāžas (būvju kadastra apzīmējumi 0100 085 0232 001 un 0100 085 0232 002) un divas noliktavas (būvju kadastra apzīmējumi 0100 085 0232 003 un 0100 085 0232 004) – Ķīšezera ielā 27A, Rīgā, kas ierakstīts zemesgrāmatā uz valsts vārda Iekšlietu ministrijas personā.

2. Aizsardzības ministrijai pārņemt valdījumā šā rīkojuma 1. punktā minēto valsts nekustamo īpašumu un normatīvajos aktos noteiktajā kārtībā ierakstīt zemesgrāmatā uz valsts vārda Aizsardzības ministrijas personā.

Ministru prezidents Māris Kučinskis

Iekšlietu ministrs Rihards Kozlovskis